**ИЗВЕШТАЈ**

**о резултатима спровођења Акционог плана за период од 2021. до 2023. године,**

**за спровођење Стратегије државног власништва и управљања привредним субјектима који су у власништву Републике Србије**

**за период од 2021. до 2027. године**

Стратегија државног власништва и управљања привредним субјектима који су у власништву Републике Србије за период од 2021. до 2027. године („Службени гласник РС”, број 36/21 - у даљем тексту: Стратегија) израђена у склопу пројекта Assistance to the Ministry of Economy for Developing a State Ownership Policy for State-Owned Enterprises уз подршку Европске банке за обнову и развој (ЕБРД) усвoјена је по први пут у Републици Србији као јединствени акт који пружа стратешку визију и упутства у вези са циљевима власничког управљања над привредним субјектима који су у власништву Републике Србије (у даљем тексту: ПСРС), циљевима финансијских и јавних политика, као и принципима корпоративног управљања и праксама надзора над ПСРС у складу са међународним стандардима и најбољом праксом.

Влада је 24. јуна 2021. године донела Акциони план за период од 2021. до 2023. године, за спровођење Стратегије државног власништва и управљања привредним субјектима који су у власништву Републике Србије за период од 2021. до 2027. године, као документ јавне политике који се доноси ради операционализације општег и посебних циљева Стратегије.

Акциони план је донет за период од 2021. до 2023. године, а након истека тог периода донеће се Акциони план за период од 2024. до 2027. године.

Општи циљ Стратегије огледа се у одрживом и ефикасном управљању ПСРС, што одражава посвећеност Владе реформи ПСРС и повећању користи од државног власништва за грађане. Постизање општег циља подржавају два посебна циља, а сваки од њих повезан је са мерама које би требало да доведу до постизања тих циљева.

Посебни циљеви Стратегије, на чијој реализацији се базира остварење постављеног општег циља, су: Први посебни циљ - Развој јединственог оквира власништва и управљања за сва ПСРС омогућиће централизацију одговорности и надлежности државе у погледу власништва. Други посебни циљ - успостављање, развој и унапређење корпоративног управљања у ПСРС, укључујући успостављање одговарајућих механизама за избор чланова одбора, довешће до тога да управљачка тела и руководство имају одговарајуће вештине и стручност и довољан ниво независности, што им омогућава да извршавају своје задатке.

У извештајној 2021. години, планиране су и извршене следеће активности:

*Активност 1.4.1. Обједињавање података из различитих извора о ПСРС и њиховим зависним друштвима (рок III квартал 2021. године)*

Сходно распореду активности из Акционог плана, извршено је обједињавање података из различитих извора о привредним субјектима у власништву Републике Србије и њиховим зависним друштвима, чему је претходило достављање упитника о подацима ових субјеката, у јулу 2021. године. Упитник је био дијагностички алат за прикупљање информација о привредним субјектима који су у власништву државе.

*Активност 1.4.2. Развијање система за координацију различитих извора података и оквира за успостављање обједињеног система података (рок IV квартал 2021. године)*

У циљу постављања централизоване базе података са регистром свих друштвених предузећа и њихове имовине, а у складу са Акционим планом, Министарство привреде је (у сарадњи са Агенцијом за привредне регистре и ЦРХОВ) извршило обједињавање података из различитих извора о ПСРС и њиховим зависним друштвима, као и развијање система за координацију различитих извора података и оквира за успостављање обједињеног система података. На основу свега изнетог, 27. децембра 2021. године у Агенцији за привредне регистре је представљена јединствена база привредних субјеката у којима Република Србија има власништво.

*1.5.1. Креирање и успостављање критеријума за класификовање ПСРС (рок IV квартал 2021. године)* у наредном периоду ће се интезивно ће се радити на успостављању класификовања ПСРС а у складу са Извештајем 2 Критеријуми за поделу и сврставање ПСРС, где су дати модели и предлози за поделу у складу са разлозима власништва, предлог класификације у складу са основним циљевима – комерцијални наспрам некомерцијалних, као и могући утицај поделе ПСРС на управљање државном имовином.

**Преглед планираних и остварених вредности показатеља мера АП за 2021. годину**

(извод из Јединственог информационог система за јавне политике)



**Преглед планираних и реализованих активности АП за 2021. годину**

(извод из Јединственог информационог система за јавне политике)





**Преглед планираних и реализованих финансијских средстава АП за 2021. годину**

(извод из Јединственог информационог система за јавне политике)



